《公子二首 其一》
明代·陶安

翩翩贵公子，年少美风姿。坐褥金钱豹，盘飧玉面狸。

弯弓穿射的，骑马造宾墀。愿汝闻忠孝，光华在礼仪。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。